Resep: HertzoggiesHertzoggies Foto: Easy Cooking from Nina’s Kitchen Soetkors (Maak 8 dosyn doppies) Bestanddele: 4 k meelblom 250 g margarien 1 k suiker 3 t gelyk bakpoeier 1 e vlapoeier 2 eiers 1 t sout Metode: 1. Room suiker, botter en eiers. 2. Meng die droë bestanddele met jou hande in die bottermengsel 3. Plaas in plastieksak om klam te bly. Klappervulsel: 7 k klapper 125 g margarien 2 t vanilla 2 k suiker 8 groot eiers knippie sout Metode: 1. Room botter en suiker. 2. Voeg eiers, vanilla en sout by. 3. Laaste die klapper. Hertzoggies: 1. Gebruik voormelde soetkors. Rol uit tussen plastiek. 2. Gebruik middelslag afdrukkertjie – 6 cm. 3. Plaas in gesmeerde kolwyntjiepanne. 4. Sit ‘n half t appelkooskonfyt in holte van deeg. 5. Sit klappervulsel bo-oor. 6. Die konfyt moet heeltemal toe wees. 7. Bak teen 180°C totdat deeg ligbruin is. Resep: Joey Pienaar Dié resep is oorspronklik in Knuppeldik aan koningskos gepubliseer Uitgewer: Knuppeldik Trust Om die resepteboek, Knuppeldik aan koningskos, te bestel, kontak Carien Liebenberg by 0833199636